Държавен вестник, бр. 10, 2008 г., стр. 12

С Т Р .  12
Д Ъ Р Ж А В Е Н   В Е С Т Н И К
Б Р О Й  10
СПОРАЗУМЕНИЕ
между правителството на Република Бълга-
рия и правителството на Хашемитско крал-
ство Йордания за полицейско сътрудничество
(Одобрено с решение по т. 23 от протокол № 45
от заседанието на Министерския съвет на 29
ноември 2007 г., изменено с РМС № 803 от 5
декември 2007 г. В сила от 3 декември 2007 г.)
Правителството на Република България и
правителството на Хашемитско кралство Йор-
дания, наричани по-нататък “договарящите
страни”,
осъзнавайки важността на международното
сътрудничество в полицейската сфера, ползите
от такова сътрудничество с оглед ефективност-
та в борбата с престъпността,
на основата на международни споразумения
и действащото национално законодателство в
двете страни,
в съответствие с принципите на суверени-
тет, правосъдие и взаимен интерес договаря-
щите страни се споразумяха за следното:
Член 1
Области и цел на сътрудничеството
А. На основата на националното си законо-
дателство договарящите страни си сътрудни-
чат чрез компетентните органи в двете страни
с цел превенция и борба с престъпността и за-
държане на престъпници.
Б. Сътрудничеството обхваща по-конкрет-
но следното:
1. престъпления срещу личността;
2. организирана престъпност;
3. незаконна търговия с наркотични и упой-
ващи вещества;
4. нелегална миграция и търговия с хора;
5. незаконно производство, търговия и кон-
трабанда на оръжие, муниции, взривни вещес-
тва, ядрени, радиационни и химически вещест-
ва, както и опасни вещества и стоки и техноло-
гии с възможна двойна употреба;
6. кражби и незаконна търговия с произве-
дения на изкуството с културна и историческа
стойност;
7. подправяне и използване на подправени
официални документи, подправяне и прокарва-
не в обращение на подправени банкноти, други
разплащателни средства и ваучери;
8. престъпления, свързани с откраднати или
подправени документи за самоличност, пътни-
чески документи или визи;
9. пране на пари;
10. кражба, контрабанда и незаконна търго-
вия с моторни превозни средства;
11. престъпления срещу интелектуалната
собственост;
12. престъпления срещу собствеността;
13. копютърни престъпления.
В. Всяка друга форма, за която двете страни
са се договорили.
Г. Използването на цялата информация,
както писмена, така и устна, предоставена в
рамките на това споразумение, ще съответс-
тва на изискванията за конфиденциалност на
двете страни.
Член 2
Форми на сътрудничество
Първо:
А. Двете страни обменят информация във
всички области, споменати в предишния член,
и по-конкретно по следните въпроси:
1. незаконна търговия с наркотични и упой-
ващи вещества;
2. сигурност на предприятията и търговски-
те обекти с международно значение;
3. незаконни финансови транзакции и пране
на пари, придобити от престъпна дейност или
контрабанда;
4. научно-технически ресурси на службите
за сигурност и полицията.
Б. Обмен на изследвания, анализи и образци
на оборудване за борба с престъпността.
В. Осигуряване на техническа помощ в област-
та на осъществяването на съвместни програми и
обучения във всички сфери на сигурността.
Г. Провеждане на срещи и редовни посеще-
ния на специалисти в областта на борбата с
престъпността.
Второ:
Трети страни нямат право да разглеждат тази
информация и документите освен в случаите,
когато има предварително писмено одобрение
от двете страни.
Член 3
Отказ на съдействие
1. Всяка страна има право да откаже частич-
но или напълно съдействие или да определи
условия за сътрудничество, ако молбата за съ-
действие нарушава суверенитета на държавата,
заплашва сигурността или основните интереси,
нарушава националното законодателство или
общата система и правния ред.
2. Страната, упражняваща правото по пред-
ходната клауза, информира другата страна не-
забавно за своя отказ или съгласието за частич-
но сътрудничество.
Член 4
Защита на личните данни
Компетентните органи на двете страни об-
менят лични данни в съответствие с национал-
ното си законодателство и изискванията, опре-
делени от органа, предоставящ тези данни. Това
става при следните условия:
1. Страната, отправяща молба за лични дан-
ни, определя вида на исканите данни и целта, за
която ще бъдат използвани.
2. Предоставените данни се използват за
целта, за която са предоставени.